CELEX: 52005PC0154
Language: lt
Date: 2005-04-20
Title: Pasiūlymas Tarybos reglamentas iš dalies keičiantis Reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo

Svarbus teisinis pranešimas

|

52005PC0154

Pasiūlymas Tarybos reglamentas iš dalies keičiantis Reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo  /* KOM/2005/0154 galutinis - SYN 2005/0064 */  

	Briuselis, 20.4.2005KOM(2005) 154 galutinis2005/0064 (SYN)PasiūlymasTARYBOS REGLAMENTASiš dalies keičiantis Reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo(pateikta Komisijos)AIŠKINAMASIS MEMORANDUMAS1. 1997 m. birželio 17 d. Europos Vadovų Taryba Amsterdame, remdamasi Sutartyje nustatytais principais ir procedūromis, susitarė dėl Stabilumo ir augimo pakto. Tačiau 2004 m. birželio mėn. Europos Vadovų Taryba pažymėjo, kad būtina skatinti skaidrumą ir nacionalinę atsakomybę už ES fiskalinę sistemą bei pagerinti jos taisyklių ir nuostatų įgyvendinimo užtikrinimą. 2004 m. rugsėjo 3 d. Komisija paskelbė Komunikatą dėl ekonominio valdymo stiprinimo ir Stabilumo ir augimo pakto įgyvendinimo paaiškinimo, kuriame ji pristatė būsimą Stabilumo ir augimo pakto struktūrą ir pasiūlė padidinti jos ekonominį pagrindimą ir tokiu būdu sustiprinti patikimumą bei įgyvendinimą.Remdamosi Komisijos komunikatu, Taryba ir Komisija pradėjo diskusijas, kuriomis siekta bendro sutarimo dėl Stabilumo ir augimo pakto reformos. 2005 m. kovo 20 d. Taryba parengė pranešimą dėl Stabilumo ir augimo pakto įgyvendinimo tobulinimo. Šiame pranešime Taryba deramai atsižvelgė į valdymo ir nacionalinės atsakomybės už fiskalinę sistemą gerinimą, ekonominių pagrindų ir prevencinių bei koreguojančių Pakto funkcijų veiksmingumo stiprinimą, viešųjų finansų ilgalaikio tvarumo užtikrinimą, augimo skatinimą ir vengimą užkrauti pernelyg didelę naštą būsimoms kartoms.2005 m. kovo 22–23 d. Europos Vadovų Taryba patvirtino šį pranešimą ir nurodė, kad jis patikslina bei papildo Stabilumo ir augimo paktą, kurį sudaro Tarybos reglamentai (EB) Nr. 1466/97 ir (EB) Nr. 1467/97 bei 1997 m. liepos 7 d. Europos Vadovų Tarybos rezoliucija dėl Stabilumo ir augimo pakto.2005 m. kovo 22–23 d. pirmininkavimo išvadose Europos Vadovų Taryba paragino Komisiją teikti pasiūlymus dėl Tarybos reglamentų pakeitimo vadovaujantis Tarybos pranešimu.2. Be šių susitarimą atspindinčių pakeitimų, siekiant užtikrinti Reglamento Nr. 1466/97 nuoseklumą su Tarybos pranešimu, buvo pateikti keli minėto reglamento daugiausia techninio pobūdžio pakeitimai. Visų pirma, kaip parodė patirtis, nustatyti terminai, per kuriuos Taryba turi patikrinti stabilumo ir konvergencijos programas, yra pernelyg griežti. Todėl siūloma pratęsti šiuos galutinius terminus.2005/0064 (SYN)PasiūlymasTARYBOS REGLAMENTASiš dalies keičiantis Reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 99 straipsnio 5 dalį,atsižvelgdama į Komisijos pasiūlymą[1],laikydamasi Sutarties 252 straipsnyje nustatytos tvarkos,kadangi:(1) Iš pradžių Stabilumo ir augimo paktą sudarė 1997 m. liepos 7 d. Tarybos reglamentas (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo[2], Tarybos reglamentas (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo[3] ir 1997 m. birželio 17 d. Rezoliucija dėl Stabilumo ir augimo pakto[4]. Stabilumo ir augimo paktas padėjo išspręsti biudžeto deficito klausimus ir tokiu būdu padėjo užtikrinti makroekonominį stabilumą esant žemai infliacijai ir nedidelėms palūkanų normoms, o tai būtina siekiant tvaraus ekonomikos augimo ir darbo vietų kūrimo.(2) 2005 m. kovo 20 d. Taryba priėmė pranešimą „Stabilumo ir augimo pakto įgyvendinimo tobulinimas“, kuriuo skatinama didinti valdymo ir nacionalinės atsakomybės už fiskalinę sistemą gerinimą, stiprinant ekonominius pagrindus ir prevencinių bei koreguojančių Pakto funkcijų veiksmingumą, viešųjų finansų ilgalaikio tvarumo užtikrinimą, augimo skatinimą ir vengimą užkrauti pernelyg didelę naštą būsimoms kartoms. Europos Vadovų Taryba savo 2005 m. kovo 23 d. išvadose[5] patvirtino pranešimą. Jose buvo nurodyta, kad pranešimas patikslina ir papildo Stabilumo ir augimo paktą.(3) Siekiant pagerinti ekonominės politikos koordinavimą ir kontrolę, būtina stiprinti Stabilumo ir augimo paktą ir paaiškinti jo įgyvendinimą. Šiame kontekste reikėtų atsižvelgti į kintančias aplinkybes, visų pirma į didėjantį 25 valstybių narių Bendrijos ekonomikos nevienalytiškumą ir būsimus demografinius pokyčius.(4) Siekiant visapusiškai pagerinti Stabilumo ir augimo pakto įgyvendinimą, būtina iš dalies pakeisti Reglamentą (EB) Nr. 1466/97.(5) Vidutinės trukmės biudžeto tikslo laikymasis leis valstybėms narėms išspręsti įprastinių ciklinių svyravimų problemą kartu užtikrinant, kad valdžios sektoriaus biudžeto deficitas neviršytų pamatinės 3 % BVP vertės ir kad būtų garantuota sparti pažanga siekiant fiskalinio tvarumo. Atsižvelgiant į tai, turėtų būti suteikiama erdvė biudžeto pokyčiams, ypač atsižvelgiant į valstybės investicijas.(6) Vidutinės trukmės biudžeto tikslai atskirose valstybėse narėse turėtų būti diferencijuojami, kad būtų atsižvelgta į ekonomikos ir biudžeto būklės skirtumus ir perspektyvas. Kiekvienai šaliai skirtus vidutinės trukmės biudžeto tikslus turėtų nustatyti ir reguliariai peržiūrėti Taryba, remdamasi Komisijos rekomendacija.(7) Vidutinės trukmės biudžeto tikslo nepasiekusios valstybės narės turėtų užtikrinti minimalų metinį pagal ciklą pakoreguoto balanso pagerėjimą, neskaitant vienkartinių ir kitų laikinųjų priemonių. Pakilimo laikotarpiais pagerėjimas turėtų sustiprėti; nuosmukio laikotarpiais jis gali būti mažesnis.(8) Taryba, tikrindama ir kontroliuodama stabilumo ir konvergencijos programas, ir ypač savo vidutinės trukmės biudžeto tikslą arba planuojamas priemones jo įgyvendinimui, turėtų atsižvelgti į pagrindinių struktūrinių reformų, kurios turės ilgalaikį išlaidų mažinimo poveikį, įskaitant didinančias augimo potencialą, ir tuo būdu turės įrodomos teigiamos įtakos ilgalaikiam valstybės finansų tvarumui, įgyvendinimą. Todėl stabilumo ir konvergencijos programose turėtų būti pateiktas pagrindinių struktūrinių reformų apibūdinimas ir visapusiškas bei išsamus jų kiekybinio poveikio biudžetui įvertinimas laiko atžvilgiu.(9) Nustatyti terminai, per kuriuos Taryba turi patikrinti stabilumo ir konvergencijos programas, buvo pernelyg griežti ir turėtų būti pratęsti.(10) Todėl Reglamentas (EB) Nr. 1466/97 turėtų būti atitinkamai iš dalies pakeistas,PRIĖMĖ ŠĮ REGLAMENTĄ:1 straipsnis1997 m. liepos 7 d. Reglamentas (EB) Nr. 1466/97 iš dalies keičiamas taip:(1) Įterpiamas šis 2a straipsnis:„2a straipsnisVidutinės trukmės tikslai siekti beveik subalansuotos arba perteklinės biudžeto būklės nustatomi kiekvienai valstybei narei Sutarties 99 straipsnio 2 dalyje nustatyta tvarka. Šie vidutinės trukmės biudžeto tikslai reguliariai peržiūrimi ir, jei reikia, patikslinami. Nustatomi tokie kiekvienai šaliai skirti vidutinės trukmės biudžeto tikslai, kurie valstybėms narėms leistų išspręsti įprastinių ciklinių svyravimų problemą kartu užtikrinant, kad valdžios sektoriaus biudžeto deficitas neviršytų pamatinės 3 % BVP vertės, kad būtų garantuota sparti pažanga siekiant fiskalinio tvarumo ir, atsižvelgiant į tai, būtų suteikiama erdvė biudžeto pokyčiams, ypač atsižvelgiant į valstybės investicijas.(2) 3 straipsnio 2 dalis iš dalies keičiama taip:a) a punktas keičiamas taip:„a) vidutinės trukmės biudžeto tikslui pasiekti reikalingi pertvarkymai šalies biudžeto lėšų deficito ar pertekliaus srityje bei planuojamas valdžios sektoriaus skolos santykis;“b) c punktas keičiamas taip:„c) biudžetinių ir kitų ekonominės politikos priemonių, kurios taikomos ir (arba) siūlomos programos tikslų įgyvendinimui, apibūdinimas, o pagrindinių biudžetinių priemonių ir pagrindinių struktūrinių reformų atvejais – visapusiškas ir išsamus jų kiekybinio poveikio biudžetui įvertinimas trumpalaikiu, vidutinės trukmės ir ilgalaikiu laikotarpiu;“(3) 5 straipsnis iš dalies keičiamas taip:a) 1 dalies pirmoji pastraipa keičiama taip:„1. Taryba, remdamasi Komisijos ir Sutarties 114 straipsnyje numatyta tvarka įsteigto Komiteto įvertinimais, daugiašalės priežiūros sistemos ribose vadovaudamasi Sutarties 99 straipsniu patikrina, ar programoje numatytos pertvarkymo priemonės yra pakankamai ambicingos, ar ekonominės prielaidos, kuriomis grindžiama programa, yra realios, ir ar taikomos ir (arba) siūlomos priemonės yra pakankamos planuojamiems pertvarkymams įgyvendinti siekiant vidutinės trukmės biudžeto tikslo. Taryba, įvertindama pertvarkymo priemones siekiant vidutinės trukmės biudžeto tikslo, atsižvelgia, ar atitinkama valstybė narė užtikrina minimalų metinį pagal ciklą pakoreguoto balanso pagerėjimą, neskaitant vienkartinių ir kitų laikinųjų priemonių, ir ar pakilimo laikotarpiais pagerėjimas sustiprėja. Taryba taip pat atsižvelgia į pagrindinių struktūrinių reformų, kurios turės ilgalaikį išlaidų mažinimo poveikį, įskaitant didinančias augimo potencialą, ir tuo būdu turės įrodomos teigiamos įtakos ilgalaikiam valstybės finansų tvarumui, įgyvendinimą;“b) 2 dalyje žodžiai „du mėnesius“ pakeičiami žodžiais „tris mėnesius“.(4) 7 straipsnio 2 dalis iš dalies keičiama taip:a) a punktas keičiamas taip:„a) vidutinės trukmės biudžeto tikslui pasiekti reikalingi pertvarkymai šalies biudžeto lėšų deficito ar pertekliaus srityje bei planuojamas valdžios sektoriaus skolos santykis; vidutinės trukmės pinigų politikos tikslai; šių tikslų ir kainų bei valiutų kursų stabilumo santykis;“b) c punktas keičiamas taip:„c) biudžetinių ir kitų ekonominės politikos priemonių, kurios taikomos ir (arba) siūlomos programos tikslų įgyvendinimui, apibūdinimas, o pagrindinių biudžetinių priemonių ir pagrindinių struktūrinių reformų atvejais – visapusiškas ir išsamus jų kiekybinio poveikio biudžetui įvertinimas trumpalaikiu, vidutinės trukmės ir ilgalaikiu laikotarpiu.“(5) 9 straipsnis iš dalies keičiamas taip:a) 1 dalies pirmoji pastraipa keičiama taip:„1. Taryba, remdamasi Komisijos ir Sutarties 114 straipsnyje numatyta tvarka įsteigto Komiteto įvertinimais, daugiašalės priežiūros sistemos ribose vadovaudamasi Sutarties 99 straipsniu patikrina, ar programoje numatytos pertvarkymo priemonės yra pakankamai ambicingos, ar ekonominės prielaidos, kuriomis grindžiama programa, yra realios, ir ar taikomos ir (arba) siūlomos priemonės yra pakankamos planuojamiems pertvarkymams įgyvendinti siekiant vidutinės trukmės biudžeto tikslo. Taryba, įvertindama pertvarkymo priemones siekiant vidutinės trukmės biudžeto tikslo, įvertina, ar atitinkama valstybė narė užtikrina minimalų metinį pagal ciklą pakoreguoto balanso pagerėjimą, neskaitant vienkartinių ir kitų laikinųjų priemonių, ir ar pakilimo laikotarpiais pagerėjimas sustiprėja. Taryba taip pat atsižvelgia į pagrindinių struktūrinių reformų, kurios turės ilgalaikį išlaidų mažinimo poveikį, įskaitant didinančias augimo potencialą, ir tuo būdu turės įrodomos teigiamos įtakos ilgalaikiam valstybės finansų tvarumui, įgyvendinimą;“b) 2 dalyje žodžiai „du mėnesius“ pakeičiami žodžiais „tris mėnesius“.(6) Nuorodos į 103 straipsnį visame reglamente keičiamos nuorodomis į 99 straipsnį.2 straipsnisŠis reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas 

[1] OL C [...].

[2] OL L 209, 1997 8 2, p. 1.

[3] OL L 209, 1997 8 2, p. 6.

[4] OL C 236, 1997 8 2, p. 1.

[5] Žr. 2005 m. kovo 22–23 d. Europos Vadovų Tarybos išvadų 2 priedą.